
สรุปภาวะเศรษฐกิจการคลังจังหวัดพังงา เดือนกุมภาพันธ์ 2567
  (Phang-Nga Economic and Fiscal Report @ February 2024)
[bookmark: _Hlk109133031][bookmark: _Hlk118293617][bookmark: _Hlk113112026][bookmark: _Hlk132888330]          	 เศรษฐกิจจังหวัดพังงา เดือนกุมภาพันธ์ 2567 ขยายตัวร้อยละ 5.3 เมื่อเทียบกับ              เดือนเดียวกันในปีก่อน (ขยายตัวร้อยละ 1.8 เมื่อเทียบกับเดือนก่อนหน้า) จากการขยายตัวของเศรษฐกิจ                ด้านอุปทาน (การผลิต) เป็นสำคัญ โดยมีภาคบริการและภาคเกษตรกรรมเป็นแรงขับเคลื่อนหลักในการกระตุ้นเศรษฐกิจของจังหวัด ในขณะที่เศรษฐกิจด้านอุปสงค์ (การใช้จ่าย) หดตัวจากการลงทุนภาคเอกชน และการเบิกจ่ายภาครัฐ อัตราเงินเฟ้อปรับลดลงต่ำกว่าเกณฑ์ ตลาดแรงงานฟื้นตัว ได้รับแรงส่งจากจำนวนผู้มีงานทำ               ในภาคบริการที่เพิ่มขึ้น
 เศรษฐกิจด้านอุปทาน (การผลิต) ขยายตัวร้อยละ 11.6 เมื่อเทียบกับเดือนเดียวกันในปีก่อน (หดตัวจากเดือนก่อนหน้าร้อยละ -1.2) จากการขยายตัวในภาคบริการ และผลผลิตภาคเกษตรกรรม ส่วนผลผลิตภาคอุตสาหกรรมชะลอตัวลง
[bookmark: _Hlk122536672][bookmark: _Hlk162249010]-ภาคบริการขยายตัวร้อยละ 17.2 (ขยายตัวจากเดือนก่อนหน้าร้อยละ 1.6) ตามการขยายตัวของจำนวนผู้เยี่ยมเยือน ภาษีบำรุงท้องถิ่นจากโรงแรม และภาษีมูลค่าเพิ่มประเภทโรงแรมและภัตตาคารปรับเพิ่มขึ้น ได้รับแรงส่งจากการเดินทางในช่วงเทศกาลตรุษจีน และเดือนแห่งความรัก โดยในเดือนที่ผ่านมา จังหวัดพังงาเป็นหนึ่งในกลุ่มจังหวัดภาคใต้ฝั่งอันดามันที่มีจำนวนผู้เยี่ยมเยือนมากเป็นอันดับ 3 รองจากจังหวัดภูเก็ตและจังหวัดกระบี่ และมีอัตราการเพิ่มขึ้นของผู้เยี่ยมเยือนเป็นอันดับ 1 ของภาคใต้ และที่สำคัญ จังหวัดพังงาได้รับรางวัล “เมืองต้อนรับนักท่องเที่ยวที่ดีที่สุดในประเทศไทย” เป็นปีที่สองติดต่อกัน ยิ่งสร้างความเชื่อมั่น               ให้นักท่องเที่ยวทั้งชาวไทยและชาวต่างชาติเดินทางเข้ามาท่องเที่ยวในพื้นที่จังหวัดพังงาเพิ่มขึ้น
-ผลผลิตภาคเกษตรกรรมขยายตัวร้อยละ 2.8 (หดตัวจากเดือนก่อนหน้าร้อยละ -6.7) สะท้อนได้จากปริมาณยางพาราที่เพิ่มขึ้น เนื่องจากเกษตรกรเร่งกรีดยางพาราเพื่อจำหน่ายในช่วงที่ราคายางปรับตัวสูงขึ้นในรอบหลายปี ปริมาณสุกรออกสู่ตลาดเพิ่มขึ้นตามความต้องการของผู้บริโภคในช่วงเทศกาลตรุษจีน ขณะที่ ดัชนีรายได้เกษตรกรเพิ่มขึ้นร้อยละ 15.8 (หดตัวจากเดือนก่อนหน้าร้อยละ -4.1) จากราคาสินค้าเกษตรในภาพรวมที่ปรับเพิ่มขึ้นร้อยละ 12.7 ทั้งราคายางพาราและผลปาล์มน้ำมันดิบ 
-ผลผลิตภาคอุตสาหกรรมหดตัวร้อยละ -0.1 (หดตัวจากเดือนก่อนหน้าร้อยละ -1.1)                    การลงทุนในภาคอุตสาหกรรมยังคงทรงตัว ผลจากปัจจัยภายนอก เช่น อัตราดอกเบี้ยสินเชื่อ และยังคงถูกกดดันจากอุปสงค์โลกของประเทศคู่ค้า อีกทั้งผลกระทบจากกฎหมายที่เกี่ยวข้องในการจัดตั้งโรงงาน ซึ่งในเดือนนี้                  มีโรงงานหยุดประกอบกิจการชั่วคราว จำนวน 3 โรงงาน 
 เศรษฐกิจด้านอุปสงค์ (การใช้จ่าย) หดตัวร้อยละ -8.8 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 10.9) จากการหดตัวด้านการเบิกจ่ายภาครัฐ และการลงทุนภาคเอกชน ขณะที่การบริโภคภาคเอกชนยังคงขยายตัวต่อเนื่อง
การเบิกจ่าย...
[bookmark: _GoBack]-การเบิกจ่ายภาครัฐหดตัวร้อยละ -25.5 (ขยายตัวจากเดือนก่อนหน้าร้อยละ 12.5) สะท้อนได้จาก รายจ่ายประจำและรายจ่ายลงทุนจากงบประมาณมีการเบิกจ่ายลดลงเมื่อเทียบกับเดือนกุมภาพันธ์ 2566 ผลจากความล่าช้าในการจัดสรรงบประมาณประจำปีงบประมาณ พ.ศ. 2567 สำหรับองค์กรปกครองส่วนท้องถิ่น (อปท.) มีการเบิกจ่ายในรายจ่ายลงทุนลดลงเช่นกัน อย่างไรก็ดี จังหวัดพังงามีการเบิกจ่ายในรายจ่ายประจำ               และรายจ่ายลงทุนเพิ่มขึ้นเมื่อเทียบกับเดือนก่อนหน้าจากมาตรการเร่งรัดการเบิกจ่ายงบประมาณและการใช้จ่ายภาครัฐเป็นประจำทุกเดือน 
[bookmark: _Hlk114840366]-การลงทุนภาคเอกชนหดตัวร้อยละ -9.0 (หดตัวจากเดือนก่อนหน้าร้อยละ -3.6)               สะท้อนได้จากพื้นที่อนุญาตก่อสร้าง จำนวนรถยนต์เพื่อการพาณิชย์จดทะเบียนใหม่ และปริมาณสินเชื่อเพื่อการลงทุนปรับลดลง ผลจากความเข้มงวดในการปล่อยสินเชื่อของสถาบันการเงิน ทุกสถาบันการเงินระมัดระวังในการปล่อยสินเชื่อทุกประเภท ยิ่งส่งผลให้ภาคเอกชนชะลอการลงทุน โดยเฉพาะจำนวนนิติบุคคลจดทะเบียน                และทุนจดทะเบียนใหม่ปรับลดลง
-การบริโภคภาคเอกชนขยายตัวร้อยละ 29.5 (ขยายตัวจากเดือนก่อนหน้าร้อยละ 20.8) สะท้อนได้จากยอดภาษีมูลค่าเพิ่มที่จัดเก็บได้ จำนวนรถจักรยานยนต์จดทะเบียนใหม่ และภาษีจากฐานบริโภคปรับเพิ่มขึ้น ส่วนหนึ่งได้รับผลดีจากมาตรการภาครัฐทั้งการอุดหนุนราคาพลังงานเพื่อลดค่าครองชีพ                     ของประชาชน การแก้ไขปัญหาหนี้นอกระบบอย่างเร่งด่วน มาตรการลดหย่อนภาษี Easy E-Receipt และการใช้จ่ายในช่วงเทศกาลตรุษจีน และเทศกาลวันแห่งความรัก สอดคล้องกับการใช้จ่ายในกิจกรรมภาคบริการด้านการท่องเที่ยว และรายได้เกษตรกรที่ปรับตัวดีขึ้น เป็นปัจจัยหนุนกำลังซื้อภาคครัวเรือน 
[bookmark: _Hlk122537663][bookmark: _Hlk113114748] ดัชนีราคาผู้บริโภคของจังหวัดพังงา เดือนกุมภาพันธ์ 2567 เท่ากับ 106.9 เมื่อเทียบกับเดือนกุมภาพันธ์ 2566 ซึ่งเท่ากับ 108.7 ส่งผลให้อัตราเงินเฟ้อทั่วไปของจังหวัดพังงาปรับลดลงร้อยละ -1.7 (อัตราเงินเฟ้อระดับประเทศร้อยละ -0.8) จากการลดลงของราคาสินค้ากลุ่มเนื้อสัตว์ เป็ด ไก่ และสัตว์น้ำ              เครื่องประกอบอาหาร เคหสถาน พาหนะ การขนส่ง และการสื่อสาร รวมถึงราคาสินค้าในกลุ่มพลังงาน                  และอาหารสด การจ้างงานมีทิศทางฟื้นตัวตามภาวะเศรษฐกิจของจังหวัด คาดว่ามีจำนวนผู้มีงานทำ 125,779 ราย เพิ่มขึ้นร้อยละ 1.1 โดยผู้มีงานทำส่วนใหญ่ทำงานภาคบริการ 3 อันดับแรก ได้แก่ การขายส่งขายปลีก กิจกรรมโรงแรมและอาหาร และการบริหารราชการ จำนวนผู้ประกันตนในระบบประกันสังคม                 (ม.33) ณ เดือนกุมภาพันธ์ 2567 มีจำนวนเพิ่มขึ้น เช่นเดียวกับจำนวนผู้ประกอบอาชีพอิสระ (ม.40) ที่เพิ่มขึ้นเช่นกัน ผลจากสถานการณ์ด้านการท่องเที่ยวเริ่มกลับเข้าสู่ภาวะปกติใกล้เคียงกับก่อนสถานการณ์โควิด ผู้ประกอบการภาคบริการและธุรกิจที่เกี่ยวเนื่องยังคงต้องการแรงงานต่อเนื่องเพื่อรองรับภาคบริการ ขณะที่ผู้ประกันตนเอง (ม.39) มีจำนวนลดลง
 ภาคการคลัง จังหวัดพังงามีดุลเงินงบประมาณขาดดุล -30.1 ล้านบาท หน่วยงานภาครัฐจัดเก็บรายได้ต่ำกว่ารายจ่าย สอดคล้องกับนโยบายการคลังแบบขาดดุล สะท้อนบทบาทในการขับเคลื่อนพยุงเศรษฐกิจจากภาครัฐอย่างต่อเนื่อง โดยมีรายจ่ายรวมเป็นเงิน 166.1 ล้านบาท ปรับลดลงร้อยละ -38.9 รายได้จัดเก็บรวมเป็นเงิน 136.0 ล้านบาท ปรับเพิ่มขึ้นร้อยละ 34.2
จัดทำโดย...  สำนักงานคลังจังหวัดพังงา  กลุ่มงานนโยบายและเศรษฐกิจจังหวัด
หมายเหตุ...  ประมวลผลข้อมูล ณ วันที่ 22 มีนาคม 2567

